Følgende er hentet på Resolution:License_update
Er der nogen der kan gennemskue hvad det betyder for os? -- 2. dec 2007, 17:17 (CET)
Jeg havde præcis det samme spørgsmål :-) Hehe.. Jimmy lyder glad. -- 2. dec 2007, 17:18 (CET)
Jeg tror de forventer at det vil lette videreanvendelsen af wikimaterialet, og generelt gøre lincensspørgsmålet mere forståeligt, og det kan der jo nok være brug for. - I praksis tror jeg ikke det vil gøre den store forskel for os . - 2. dec 2007, 17:39 (CET)
I praksis har det jo været kontraproduktivt at kræve at en person der bruger et uddrag af en artikel eller et enkelt billede fra Wikipedia andetsteds, så også lige skal huske at gengive 3-4 A4 sider med hele GNU licensen uden ændringer osv. Det betyder jo i praksis at mange slutbrugere har ignoreret formalia, og at vi har vist at de gjorde det. At sætte et CC-BY-SA mærke på noget er enklere og licensen kan koges ned til et par linjer (du må ændre indholdet og sågar sælge det, men du skal give andre retten til at gøre det samme med resultatet, og du skal huske at kreditere dem der lavede det oprindelige arbejde). I praksis tror jeg ikke at et skifte vil ændre det praktiske arbejde overhovedet, men et skift vil forhåbentligt gøre det lettere at få andre til at huske at kreditere Wikipedia. 8. dec 2007, 17:50 (CET)
